Kuršėnų sporto mokykla

Šiaulių rajono Kuršėnų sporto mokykla (1973–2003 m. Šiaulių rajono vaikų ir jaunių sporto mokykla) – sporto mokykla Kuršėnuose, miesto pietinėje dalyje, tarp Daugėlių progimnazijos šiaurėje ir Šiaulių–Klaipėdos geležinkelio pietuose, dešiniajame Ventos krante. Įmonės kodas 190087162.Šiaulių r. Kuršėnų sporto mokykla. Vz.lt (tikrinta 2025-09-16). Sporto mokykla naudojasi Daugėlių progimnazijos stadionu, joje kultivuojamas mokinių ir suaugusiųjų sportas.

 Istorija 

Mokykla atidaryta 1973 m. rugsėjo 1 d. kaip viso Šiaulių rajono sporto mokykla, turėjusi filialus rajono miesteliuose ir stambesnėse gyvenvietėse. Mokykloje buvo 2 sporto šakos – rankinis ir stalo tenisas. 1978 m. stalo teniso veikla nutraukta ir įsteigta orientavimosi sporto šaka. 1988 m. veiklą pradeda lengvosios atletikos, krepšinio ir regbio sporto šakos. 1990 m. uždarytos regbio ir krepšinio sporto šakos, įkurtos futbolo grupės.

1995 m. atkurtas krepšinis ir įsteigta laisvųjų imtynių sporto šaka, 1997 m. laisvosios imtynės perorganizuotos į graikų-romėnų imtynes. 2000 m. pradėta bokso sporto programa, 2001 m. atidaryta dziudo (merginų) sporto šaka, 2002 m. įkurta žirginio sporto šaka, 2011 m. pradėjo veikti kiokušin karatė sporto šaka. 2003 m. mokykla pervadinta Kuršėnų sporto mokykla. 2011 m. savivaldybė pagal panaudos sutartį mokyklai skyrė Kuršėnų Daugėlių pagrindinei mokyklai priklausiusį pastatą Liepų al. 11, 2015 m. – Daugėlių pagrindinei mokyklai priklausiusį stadioną su administraciniu pastatu.Šiaulių rajono sporto mokykla. Kursenai.lt (tikrinta 2025-09-16).

2012 m. mokyklos sporto šakų skyriai veikė Bubių, Ginkūnų, Gruzdžių, Meškuičių, Raudėnų seniūnijose, mokyklą lankė 503 mokiniai, dirbo 19 etatinių trenerių.Šiaulių rajono Kuršėnų sporto mokykla. 2024-09-25, Lse.lt (tikrinta 2025-09-16).

2021 m. renovuota mokyklos imtynių salė.

 Direktoriai 
 Kęstutis Padgurskis, 1973–1994
 Vidmantas Janušauskas, nuo 1994 m.
 Ilona Vaičiulienė, 2025 m.

 Šaltiniai 

 Nuorodos 

 Facebook paskyra

Kategorija:Lietuvos sporto mokyklos
Kategorija:Šiaulių rajono savivaldybės mokyklos
Kategorija:Kuršėnai